smcproject/ml-wiki-sentences huggingface dataset:
അഭിനേതാക്കൾ മോഹൻലാൽ - ജോർജ്ജുകുട്ടി മീന - റാണി അൻസിബ ഹസ്സൻ - അഞ്ജു എസ്തർ അനിൽ - അനുമോൾ സിദ്ദിഖ് - പ്രഭാകർ ആശ ശരത് - ഐ.ജി. ഗീത പ്രഭാകർ കലാഭവൻ ഷാജോൺ - സഹദേവൻ ഇർഷാദ് - എസ്. ഐ. സുരേഷ് ബാബു നീരജ് മാധവ് - മോനിച്ചൻ അനീഷ് മേനോൻ - രാജേഷ് കുഞ്ചൻ - കോൺസ്റ്റബിൾ മാധവൻ കോഴിക്കോട് നാരായണൻ നായർ - സുലൈമാൻ ബൈജു.
വി. കെ - സോമൻ പി. ശ്രീകുമാർ - റാണിയുടെ അച്ഛൻ ശോഭ മോഹൻ - റാണിയുടെ അമ്മ റോഷൻ ബഷീർ - വരുൺ പ്രഭാകർ കലാഭവൻ റഹ്മാൻ - ബസ് കണ്ടക്ടർ കൂട്ടിക്കൽ ജയചന്ദ്രൻ - ബസ് കണ്ടക്ടർ ബാലാജി ശർമ്മ - ഹോട്ടൽ ഓണർ കലാഭവൻ ഹനീഫ - തിയേറ്റർ ഓപ്പറേറ്റർ ആന്റണി പെരുമ്പാവൂർ - ആന്റണി പ്രദീപ് ചന്ദ്രൻ - സബ് ഇൻസ്‌പെക്ടർ നിഷ സാരംഗ് - സ്കൂൾ പ്രിൻസിപ്പൽ ജിത്തു ജോസഫ് - പോലീസ് സ്റ്റേഷൻ കെട്ടിടത്തിൻ്റെ കോൺട്രാക്ടർ നിർമ്മാണം
മെമ്മറീസ് എന്ന ചിത്രത്തിനു മുമ്പ് തന്നെ ജിത്തു ജോസഫ് ദൃശ്യത്തിന്റെ രചന നിർവഹിച്ചിരുന്നു.
അദ്ദേഹം പറയുന്നു, " മൈ ബോസിന്റെ പ്രഖ്യാപനത്തിനും ചിത്രീകരണത്തിനുമിടയിലായാണ് ഞാൻ ദൃശ്യം എഴുതിയത്".
സംവിധായകന്റെ മുൻചിത്രങ്ങളിൽ നിന്നും തീർത്തും വ്യത്യസ്തമാണ് ദൃശ്യം.
അദ്ദേഹം പറയുന്നു, "വ്യത്യസ്ത ചിത്രങ്ങൾക്ക് വ്യത്യസ്ത പരിചരണമാണ് വേണ്ടത്. മെമ്മറീസ് എന്ന ചിത്രത്തിനു വേണ്ടി ഞാൻ കുറേയധികം കഠിനാദ്ധ്വാനം ചെയ്തു എന്തെന്നാൽ ആ ചിത്രത്തിൽ ധാരാളം ട്വിസ്റ്റുകളും ടേണുകളും ഉണ്ടായിരുന്നതോടൊപ്പം  ചിത്രത്തിന്റെ വിഷയം വളരെയധികം പ്രാധാന്യമർഹിക്കുന്ന ഒന്നുമായിരുന്നു. എന്നാൽ ദൃശ്യം എന്നത് പ്രത്യേക പ്രയത്നങ്ങൾ എടുക്കേണ്ടതില്ലാത്ത പൂർണ്ണമായും തിരക്കഥയിൽ അധിഷ്ഠിതമായ ചിത്രമാണ്. പൂർണ്ണമായും തിരക്കഥയിൽ നിന്നുകൊണ്ട് ചിത്രീകരിച്ചതിനാൽ, അദ്ധ്വാനം കൂടാതെ ചിത്രീകരണം പൂർത്തീകരിക്കാൻ കഴിഞ്ഞു."
ദൃശ്യം പല ഭാഷകളിലേക്ക് പുനർനിർമ്മിച്ചു.
ചിത്രത്തിന്റെ ഇന്ത്യൻ റീമേക്ക് അവകാശം ₹ 15.5 കോടിക്ക് വിറ്റു.
എല്ലാ പതിപ്പുകളും വിജയകരമായിരുന്നു.
ഭാഷ പേര് സംവിധായകൻ വർഷം കുറിപ്പുകൾ മലയാളം ദൃശ്യം ജിത്തു ജോസഫ് 2013 യഥാർത്ഥ പതിപ്പ് കന്നഡ ദൃശ്യ പി.വാസു .
2014 റീമേക്ക് തെലുങ്ക് ദൃശ്യം ശ്രീപ്രിയ 2014 റീമേക്ക് തമിഴ് പാപനാസം ജിത്തു ജോസഫ് 2015 റീമേക്ക് ഹിന്ദി ദൃശ്യം നിഷികാന്ത് കമത് 2015 റീമേക്ക് സിൻഹാല ധർമയുദ്ധ ചെയ്യാർ രവി 2017 റീമേക്ക് ചൈനീസ് ഷീപ് വിത്തൗട്ട് ഷേപർഡ് സാം ക്വാഹ് 2019 റീമേക്ക് സിനിമയുടെ രണ്ടാം ഭാഗം
ദൃശ്യം സിനിമയുടെ വിജയത്തിനു ശേഷം കഥയുടെ തുടർച്ചയായ ദൃശ്യം 2 എന്ന സിനിമ 2021ൽ പുറത്തിറങ്ങി.
ദൃശ്യം 2 കോവിഡ്-19 രോഗത്തിൻ്റെ വ്യാപനത്തിൻ്റെ കാരണത്താൽ തിയറ്റർ റിലീസ് ഉണ്ടായില്ല.
ആമസോൺ പ്രൈം വിഡിയോ എന്ന ഒ.ടി.ടി  സംവിധാനത്തിലൂടെയാണ് പ്രദർശനത്തിനെത്തിയത്.
ഇതു കൂടി കാണുക എക്കാലത്തെയും മികച്ച കളക്ഷൻ നേടിയ മലയാള ചലച്ചിത്രങ്ങൾ അവലംബം പുറത്തേക്കുള്ള കണ്ണികൾ നിരൂപണം ദൃശ്യാതീതം ഈ ദൃശ്യാനുഭവം ( മാതൃഭൂമി ) അമ്പരിപ്പിക്കുന്ന ദൃശ്യം ( മംഗളം ) അതിമനോഹരം, ദൃശ്യസുന്ദരം ( മലയാള മനോരമ ) ദൃശ്യം (മൂവിരാഗ) മോഹൻലാൽ മണ്ണിലേക്കിറങ്ങി; പച്ചയായ ജീവിതം പ്രേക്ഷകഹൃദയത്തെ തൊട്ടു- ‘ദൃശ്യം‘ റിവ്യൂ (Webdunia) 'ദൃശ്യം'- ബോക്‌സ് ഓഫീസ് റിവ്യൂ ( ഇന്ത്യാവിഷൻ ) ദൃശ്യം: കണ്ടറിയേണ്ടൊരു ചിത്രം!
(ചിത്രവിശേഷം)
ദൃശ്യകലകൾ ഇംഗ്ലീഷ് വിലാസം https://ml.wikipedia.org/wiki/Visual_arts വിൻസെന്റ് വാൻ ഗോഗ് : ചർച്ച് അറ്റ് ഓവേഴ്‌സ് (1890)
പെയിന്റിംഗ് , ഡ്രോയിംഗ് , പ്രിന്റ് മേക്കിംഗ് , ശില്പകല , സെറാമിക്സ് , ഫോട്ടോഗ്രാഫി , വീഡിയോ , സിനിമാ നിർമ്മാണം , രൂപകല്പന , കരകൌശലം , വാസ്തുവിദ്യ തുടങ്ങിയ കലകളാണ് ദൃശ്യ കലകൾ അഥവാ വിഷ്വൽ ആർട്സ് എന്ന് അറിയപ്പെടുന്നത്.
പെർഫോമൻസ് ആർട്സ് , കൺസെപ്ച്വൽ ആർട്ട് , ടെക്സ്റ്റൈൽ ആർട്സ് തുടങ്ങി നിരവധി കലാപരമായ വിഷയങ്ങളിൽ ദൃശ്യ കലയുടെ വശങ്ങളും മറ്റ് തരത്തിലുള്ള കലകളും ഉൾപ്പെടുന്നുണ്ട്.
കൂടാതെ, പ്രയുക്ത കലകളായ വ്യവസായ ഡിസൈൻ , ഗ്രാഫിക് ഡിസൈൻ , ഫാഷൻ ഡിസൈൻ , ഇന്റീരിയർ ഡിസൈൻ , അലങ്കാര കല എന്നിവയും ദൃശ്യ കലകൾ എന്ന നിർവ്വചനത്തിൽ വരുന്നവയാണ്.
"വിഷ്വൽ ആർട്സ്" എന്ന പദത്തിന്റെ നിലവിലെ ഉപയോഗത്തിൽ സുന്ദര കലയും പ്രയുക്ത അല്ലെങ്കിൽ അലങ്കാര കലകളും കരകൌശല വസ്തുക്കളും ഉൾപ്പെടുന്നു.
എന്നാൽ ഇത് എല്ലായ്പ്പോഴും അങ്ങനെയായിരുന്നില്ല.
ഇരുപതാം നൂറ്റാണ്ടിന്റെ തുടക്കത്തിൽ ബ്രിട്ടനിലും മറ്റിടങ്ങളിലും ആർട്സ് ആൻഡ് ക്രാഫ്റ്റ്സ് പ്രസ്ഥാനത്തിന് മുമ്പ്, നൂറ്റാണ്ടുകളായി  'ആർട്ടിസ്റ്റ്' എന്ന പദം ഫൈൻ ആർട്ടുകളിൽ (പെയിന്റിംഗ്, ശിൽപം, അല്ലെങ്കിൽ അച്ചടി നിർമ്മാണം പോലുള്ളവ) ജോലി ചെയ്യുന്ന ഒരു വ്യക്തിക്ക് മാത്രമായി പരിമിതപ്പെടുത്തിയിരുന്നു.
അലങ്കാര കലകൾ, കരകൌശലം അല്ലെങ്കിൽ പ്രായോഗിക വിഷ്വൽ ആർട്സ് മീഡിയ ഒക്കെ ഇതിൽഉൾപ്പെട്ടിരുന്നില്ല.
ആർട്സ് ആൻഡ് ക്രാഫ്റ്റ്സ് മൂവ്‌മെന്റിന്റെ കലാകാരന്മാരാണ് ഈ വ്യത്യാസം ഊന്നിപ്പറഞ്ഞത്.
പഴയ കാലത്ത് ആർട്ട് സ്കൂളുകൾ ഫൈൻ ആർട്ടുകളും കരകൌശല മേഖലയും തമ്മിൽ വേർതിരിവ് കാണിച്ചിരുന്നു.
ഒരു കരകൗശല വിദഗ്ദ്ധനെ കലയുടെ പരിശീലകനായി കണക്കാക്കാനാവില്ലെന്നാണ് അക്കാലത്ത് വാദിച്ചിരുന്നത്.
ഡ്രോയിംഗ്
ഓൺലൈനിലും ഓഫ്‌ലൈനിലും ലഭ്യമായ വൈവിധ്യമാർന്ന ഉപകരണങ്ങളും സാങ്കേതികതകളും ഉപയോഗിച്ച് ഒരു ചിത്രം അല്ലെങ്കിൽ ഗ്രാഫിക് നിർമ്മിക്കാനുള്ള ഒരു മാർഗമാണ് രേഖാചിത്ര രചന അല്ലെങ്കിൽ ഡ്രോയിംഗ്.
ഇത് സാധാരണയായി ഗ്രാഫൈറ്റ് പെൻസിൽ , പേന , മഷി , കളർ പെൻസിലുകൾ , ക്രെയോണുകൾ , കരി , പേസ്റ്റൽ , മാർക്കറുകൾ എന്നിവ ഉപയോഗിച്ചുള്ള ചിത്ര രചനയാണ്.
ഇവയുടെ ഫലങ്ങൾ അനുകരിക്കുന്ന ഡിജിറ്റൽ ഉപകരണങ്ങളും ചിത്രരചനക്ക് ഉപയോഗിക്കുന്നു.
രേഖാചിത്ര രചനയിൽ ഉപയോഗിക്കുന്ന പ്രധാന വിദ്യകൾ  ലൈൻ ഡ്രോയിംഗ്, ഹാച്ചിംഗ്, ക്രോസ് ഹാച്ചിംഗ്, റാൻഡം ഹാച്ചിംഗ്, സ്‌ക്രിബ്ലിംഗ്, സ്റ്റിപ്പിംഗ്, ബ്ലെൻഡിംഗ് എന്നിവയാണ്.
ഇത്തരം ചിത്രരചനയിൽ മികവ് പുലർത്തുന്ന ഒരു കലാകാരനെ ഡ്രാഫ്റ്റ്‌സ്മാൻ അല്ലെങ്കിൽ ഡ്രൌട്ട്സ്മാൻ എന്ന് വിളിക്കുന്നു.
രേഖാചിത്ര രചന കുറഞ്ഞത് 16,000 വർഷങ്ങൾ പഴക്കമുള്ളതാണ് , ഫ്രാൻസിലെ ഫ്രാൻസിലെ ലാസ്കോക്സ് , സ്പെയിനിലെ അൽതാമിറ തുടങ്ങിയ സ്ഥലങ്ങളിലെ ശിലായുഗ ഗുഹാചിത്രങ്ങളിൽ ഇത് കാണാം.
പുരാതന ഈജിപ്തിൽ , ആളുകളെ ചിത്രീകരിക്കുന്ന പാപ്പിറസിലെ മഷി ഡ്രോയിംഗുകൾ പെയിന്റിംഗിനോ ശില്പകലയ്‌ക്കോ മാതൃകകളായി ഉപയോഗിച്ചിരുന്നു.
ഗ്രീക്ക് മൺപാത്ര ചിത്രങ്ങൾ , തുടക്കത്തിൽ ജ്യാമിതീയമായിരുന്നു, പിന്നീട് ബിസി ഏഴാം നൂറ്റാണ്ടിൽ കറുത്ത രൂപത്തിലുള്ള മൺപാത്രങ്ങൾ ഉപയോഗിച്ച് മനുഷ്യരൂപങ്ങൾ ചിത്രീകരിക്കുന്ന തരത്തിലേക്ക് അത് വികസിച്ചു.
പതിനഞ്ചാം നൂറ്റാണ്ടോടെ യൂറോപ്പിൽ പേപ്പർ സാധാരണമായിത്തീർന്നപ്പോൾ, ചിത്രരചനയ്‌ക്കോ ശില്പകലയ്‌ക്കോ വേണ്ടിയുള്ള ഒരു തയ്യാറെടുപ്പ് ഘട്ടത്തേക്കാളുപരി രേഖാചിത്രങ്ങളെ ഒരു കലയായി വികസിപ്പിച്ച പ്രമുഖരിൽ സാന്ദ്രോ ബോട്ടിസെല്ലി , റാഫേൽ , മൈക്കെലാഞ്ജലോ , ലിയനാർഡോ ഡാ വിഞ്ചി തുടങ്ങിയ ചിത്രകലയിലെ പ്രമുഖരുണ്ട്.
പെയിന്റിംഗ് ബാറ്റിൽ ഓഫ് ഇസ്സസ് മൊസെയ്ക്ക് നെഫെർട്ടാരി വിത്ത് ഐസിസ്
പെയിന്റിംഗ് എന്നാൽ അക്ഷരാർത്ഥത്തിൽ പറഞ്ഞാൽ, കടലാസ് , ക്യാൻവാസ് അല്ലെങ്കിൽ ഒരു മതിൽ പോലെയുള്ള പ്രതലത്തിൽ പശ പോലുള്ള ബൈൻഡിംഗ് ഏജന്റിന്റെ സഹായത്താൽ ചായം പൂശുന്ന രീതിയാണ്.
എന്നാൽ കലാപരമായ അർത്ഥത്തിൽ ഉപയോഗിക്കുമ്പോൾ, സൗന്ദര്യാത്മക പരിഗണനകൾ ഉൾക്കൊള്ളിച്ച് നിറങ്ങൾ ഉപയോഗിച്ചുള്ള കലയുടെ ആവിഷ്‌കാരമാണ് ചിത്രകല അഥവാ പെയിന്റിങ്ങ്.
ഉത്ഭവവും ആദ്യകാല ചരിത്രവും
രേഖാചിത്രരചന പോലെ, ചിത്രകലയുടെ പ്രാചീന രൂപങ്ങൾ ഗുഹകളിലും പാറമുഖങ്ങളിലും ഉണ്ട്.
ചിത്രകലക്ക് ഏകദേശം 32,000 വർഷം പഴക്കമുണ്ടെന്ന് വിശ്വസിക്കുന്നു.
പ്രാചീന ചിത്രകലയുടെ ഏറ്റവും മികച്ച ഉദാഹരണങ്ങൾ തെക്കൻ ഫ്രാൻസിലെ ലാസ്കോക്സ് , ചോവെറ്റ് ഗുഹകളിൽ കാണാം.
ചുവപ്പ്, തവിട്ട്, മഞ്ഞ, കറുപ്പ് നിറങ്ങളിൽ, കാട്ടുപോത്ത്, കന്നുകാലികൾ, കുതിരകൾ, മാൻ എന്നിവയുടെ ചിത്രങ്ങൾ  ഈ ഗുഹകളിലെ ചുവരുകളിലും മേൽക്കൂരയിലും കാണാം.
റാഫേൽ: സ്പാസിമോ ( 1514–1516 )
പുരാതന ഈജിപ്തിലെ ശവകുടീരങ്ങളിൽ മനുഷ്യരൂപങ്ങളുടെ ചിത്രങ്ങൾ കാണാം.
റാംസെസ് രണ്ടാമന്റെ മഹാക്ഷേത്രത്തിൽ, അദ്ദേഹത്തിന്റെ രാജ്ഞിയായ നെഫെർട്ടാരിയെ ഐസിസ് നയിക്കുന്നതായി ചിത്രീകരിച്ചിട്ടുണ്ട്.
ചിത്രകലയിൽ പ്രാചീന ഗ്രീക്കുകാർ സംഭാവന നൽകിയെങ്കിലും അവരുടെ സൃഷ്ടികളിൽ ഭൂരിഭാഗവും നഷ്ടപ്പെട്ടു.
അവശേഷിക്കുന്ന ഏറ്റവും മികച്ച സൃഷ്ടികളിൽ ഒന്നാണ് ഹെല്ലനിസ്റ്റിക് ഫായിം മമ്മി പോർട്രെയ്റ്റുകൾ .
മറ്റൊരു ഉദാഹരണം ബാട്ടിൽ ഓഫ് ഇസ്സസ് മൊസൈക് ആണ്, ഇത് ഒരു ഗ്രീക്ക് ചിത്രകലയെക്കുറിച്ച് അവലംബിച്ച് നിർമ്മിച്ചതാണെന്ന് കരുതപ്പെടുന്നു.
ഐക്കൺ പെയിന്റിംഗിൽ ഒരു പാരമ്പര്യത്തിന് തുടക്കം കുറിച്ച്, ബിസി നാലാം നൂറ്റാണ്ടിൽ ഗ്രീക്ക്, റോമൻ കലാകാരന്മാർ ബൈസന്റൈൻ കലയ്ക്ക് സംഭാവന നൽകി.
മധ്യകാലഘട്ടത്തിൽ സന്യാസിമാർ നിർമ്മിച്ച ഇല്യുമിനേറ്റഡ് മാനുസ്ക്രിപ്പ്റ്റ് (പ്രകാശിത കയ്യെഴുത്തുപ്രതികൾ) കൂടാതെ, യൂറോപ്യൻ കലയുടെ അടുത്ത പ്രധാന സംഭാവന ഇറ്റലിയിലെ നവോത്ഥാന ചിത്രകാരന്മാരിൽ നിന്നായിരുന്നു.
പതിമൂന്നാം നൂറ്റാണ്ടിലെ ജോട്ടോ മുതൽ പതിനാറാം നൂറ്റാണ്ടിന്റെ തുടക്കത്തിൽ ലിയനാർഡോ ഡാ വിഞ്ചി , റാഫേൽ വരെ ഇതിൽ വരുന്നു.
3-ഡി സ്ഥലത്തിന്റെ മിഥ്യ സൃഷ്ടിക്കാൻ ചിയറോസ്ക്യൂറോ വിദ്യകൾ ഉപയോഗിച്ച ഈ കാലഘട്ടം ഇറ്റാലിയൻ കലയിലെ ഏറ്റവും സമ്പന്നമായ കാലഘട്ടമായി കരുതപ്പെടുന്നു.
റെംബ്രാന്റ്: ദി നൈറ്റ് വാച്ച് , 1642
വടക്കൻ യൂറോപ്പിലെ ചിത്രകാരന്മാരെയും ഇറ്റാലിയൻ ചിത്രകലാ രീതി സ്വാധീനിച്ചിരുന്നു.
ബെൽജിയത്തിൽ നിന്നുള്ള യാൻ വാൻ ഐൿ , നെതർലാൻഡിൽ നിന്നുള്ള പീറ്റർ ബ്രൂഗൽ, ജർമനിയിൽ നിന്നുള്ള ഹാൻസ് ഹോൾബെയ്ൻ എന്നിവരാണ് അക്കാലത്തെ ഏറ്റവും മികച്ച ചിത്രകാരന്മാർ.
ആഴവും തിളക്കവും കൈവരിക്കാൻ അവർ എണ്ണകളുപയോഗിച്ച് ഗ്ലേസിംഗ് സാങ്കേതികത ഉപയോഗിച്ചു.
ക്ലൌഡ് മോനെറ്റ്: ലെ ഡെജ്യൂണർ സർ എൽ ഹെർബെ (1866) ഡച്ച് മാസ്റ്റേഴ്സ്
പതിനേഴാം നൂറ്റാണ്ടിൽ, ഛായാചിത്രങ്ങളുടെയും ബൈബിൾ രംഗങ്ങളുടെയും പേരിൽ ഓർമ്മിക്കപ്പെടുന്ന റെംബ്രാന്റ് , ഡച്ച് ജീവിതത്തിന്റെ ഇന്റീരിയർ രംഗങ്ങളിൽ വൈദഗ്ദ്ധ്യം നേടിയ വെർമീർ , എന്നിങ്ങനെ പ്രഗൽഭരായ ഒരുപാട് ഡച്ച് മാസ്റ്റർമാരുടെ ആവിർഭാവത്തിന് സാക്ഷ്യം വഹിച്ചു.
ബറോക്ക്
നവോത്ഥാന കാലഘട്ടത്തിനുശേഷം, 16-ആം നൂറ്റാണ്ടിന്റെ അവസാനത്തിൽ ആരംഭിച്ച് 17-ആം നൂറ്റാണ്ടിന്റെ അവസാനം വരെ തുടർന്ന ഒരു ചിത്രകലാ ശൈലിയായിരുന്നു ബറോക്ക് .
ബറോക്ക് സ്റ്റൈൽ പിന്തുടർന്ന പ്രമുഖരിൽ ടെനെബ്രിസം കാര്യമായി ഉപയോഗിച്ച ക്യരവാജിയോ ഉൾപ്പെടെയുള്ളവർ ഉണ്ട്.
ഇറ്റാലിയൻ രീതികൾ പഠിച്ച് ആന്റ്വെർപിലെ പ്രാദേശിക ക്രിസ്ത്യൻ പള്ളികൾക്ക് വേണ്ടി പ്രവർത്തിച്ച ചിത്രകാരനായിരുന്നു പീറ്റർ പോൾ റൂബൻസ് .
ആനിബേൽ കാരാച്ചി , സിസ്റ്റൈൻ ചാപ്പലിൽ നിന്ന് സ്വാധീനം ഉൾക്കൊണ്ട് ഇല്യൂഷനിസ്റ്റിക് സീലിംഗ് പെയിന്റിംഗ് തരം സൃഷ്ടിച്ചു.
പ്രൊട്ടസ്റ്റന്റ് നവീകരണവും തത്ഫലമായുണ്ടായ കൗണ്ടർ-റിഫൊർമേഷനുമാണ് ബറോക്കിൽ സംഭവിച്ച മിക്ക വികാസങ്ങൾക്കും കാരണം.
നാടകീയമായ ലൈറ്റിംഗും മൊത്തത്തിലുള്ള വിഷ്വലുകളും ആണ് ബറോക്കിനെ നിർവചിക്കുന്നതിൽ പ്രധാനം.
ഇംപ്രഷനിസം
ക്ലോഡ് മോനെ , പിയറി-അഗസ്റ്റെ റിനോയിർ , പോൾ സെസാൻ എന്നിവരുൾപ്പെടെയുള്ള കലാകാരന്മാരുടെ ഒരു നീണ്ട കൂട്ടായ്മയിൽ, പത്തൊൻപതാം നൂറ്റാണ്ടിൽ, ഫ്രാൻസിൽ ഇം‌പ്രെഷനിസം ആരംഭിച്ചു.
അവർ സ്റ്റുഡിയോ രംഗങ്ങൾക്ക് പകരം ആധുനിക ജീവിതത്തിന്റെ യഥാർത്ഥ രംഗങ്ങൾ വരയ്ക്കാൻ തിരഞ്ഞെടുത്തു.
അവർ സ്വതന്ത്രമായി ബ്രഷ് സ്ട്രോക്ക് ശൈലി പെയിന്റിംഗിലേക്ക് കൊണ്ടുവന്നു.
ശുദ്ധവും മിശ്രിതമല്ലാത്ത നിറങ്ങളും ഹ്രസ്വ ബ്രഷ് സ്ട്രോക്കുകളും ഉപയോഗിച്ച് തീവ്രമായ വർണ്ണ വൈബ്രേഷൻ നിർമ്മിക്കുകയാണ് അവർ ചെയ്തത്.
ഈ രീതി കലയെ ചലനാത്മകമായി സ്വാധീനിച്ചു.
ഈ ശൈലിയിൽ വിശദാംശങ്ങൾ‌ക്കായുള്ള മുൻ‌ഗണന കുറവാണ്.
പോൾ ഗോഗ്വിൻ: വിഷൻ ആഫ്റ്റർ സെർമൺ (1888) എഡ്വാർഡ് മഞ്ച്: ദി സ്‌ക്രീം (1893) പോസ്റ്റ്-ഇംപ്രഷനിസം
പത്തൊൻപതാം നൂറ്റാണ്ടിന്റെ അവസാനത്തിൽ, നിരവധി യുവ ചിത്രകാരന്മാർ ഇംപ്രഷനിസത്തെ മറ്റൊരു ഘട്ടത്തിലേക്ക് കൊണ്ടുപോയി.
ജ്യാമിതീയ രൂപങ്ങളും കൃത്രിമമായ നിറങ്ങളും ഉപയോഗിച്ച് വികാരങ്ങളെ ചിത്രീകരക്കുന്ന രീതിയായിരുന്നു അത്.
ഏഷ്യൻ, ആഫ്രിക്കൻ, ജാപ്പനീസ് കലകളുടെ സ്വാധീനം ഉൾക്കൊണ്ട പോൾ ഗോഗിൻ , പാരീസ് ജില്ലയിലെ മോണ്ട്മാർട്രെയിലെ രാത്രി ജീവിത ചിത്രങ്ങളുെടെ പേരിൽ ഓർമ്മിക്കപ്പെടുന്ന ടൊലൗസ്-ലോട്രെക്ക് , പ്രശക്ത ചിത്രകാരൻ വിൻസന്റ് വാൻഗോഗ് എന്നിവരുടെെ ഉജ്ജ്വലമായ പെയിന്റിംഗുകൾ പ്രശക്തമാണ്.
പ്രതീകാത്മകത, ആവിഷ്കാരവാദം, ക്യൂബിസം
എഡ്വേർഡ് മങ്ക് എന്ന നോർവീജിയൻ കലാകാരൻ, പത്തൊൻപതാം നൂറ്റാണ്ടിന്റെ അവസാനത്തിൽ കലയിലെ തന്റെ പ്രതീകാത്മക സമീപനം വികസിപ്പിച്ചെടുത്തു.
ഫ്രഞ്ച് ഇംപ്രഷനിസ്റ്റ് മാനെറ്റിന്റെ പ്രചോദനം ഉണ്ടായിരുന്നു ഇതിൽ.
മങ്കിന്റെ ഏറ്റവും പ്രസിദ്ധമായ ചിത്രമായ ദി സ്ക്രീം (1893) ആധുനിക മനുഷ്യന്റെ സാർവത്രിക ഉത്കണ്ഠയെ പ്രതിനിധീകരിക്കുന്നതായി പരക്കെ വ്യാഖ്യാനിക്കപ്പെടുന്നു.
മഞ്ചിന്റെ സ്വാധീനത്തിന്റെ ഭാഗമായി, ജർമ്മൻ എക്സ്പ്രഷനിസ്റ്റ് പ്രസ്ഥാനം ഇരുപതാം നൂറ്റാണ്ടിന്റെ തുടക്കത്തിൽ ജർമ്മനിയിൽ നിന്ന് ഉത്ഭവിച്ചു.
ഏണസ്റ്റ് കിർഷ്നർ, എറിക് ഹെക്കൽ തുടങ്ങിയ കലാകാരന്മാർ വൈകാരിക ഫലത്തിനായി യാഥാർത്ഥ്യത്തെ വളച്ചൊടിക്കാൻ തുടങ്ങി.
സമാന്തരമായി, ക്യൂബിസം എന്നറിയപ്പെടുന്ന ശൈലി ഫ്രാൻസിൽ വികസിച്ചു.
പാബ്ലോ പിക്കാസോയും ജോർജ്ജ് ബ്രാക്കും ആയിരുന്നു പ്രസ്ഥാനത്തിന്റെ പ്രധാന വക്താക്കൾ.
ഇതിൽ ഒബ്ജക്റ്റുകൾ വേർതിരിച്ച് വിശകലനം ചെയ്യുകയും അമൂർത്ത രൂപത്തിൽ വീണ്ടും കൂട്ടിച്ചേർക്കുകയും ചെയ്യുന്നു.
1920 കളായപ്പോഴേക്കും ദാലി , മാഗ്രിറ്റ് എന്നിവർ ഈ രീതി സർറിയലിസമായി വളർത്തി.
പ്രിന്റ്മേക്കിങ്ങ് സ്ത്രീ ഉപകരണ വാദ്യക്കാരുടെ, പുരാതന ചൈനീസ് കൊത്തുപണി ചിത്രം
പ്രിന്റ്മേക്കിങ്ങ് കലാപരമായ ആവശ്യങ്ങൾക്കായി, ഒരു മാട്രിക്സിൽ ചിത്രം സൃഷ്ടിച്ച് പിന്നീട് മഷി (അല്ലെങ്കിൽ മറ്റൊരു തരം പിഗ്മെന്റേഷൻ) വഴി ദ്വിമാന (പരന്ന) ഉപരിതലത്തിലേക്ക് മാറ്റുന്ന രീതിയാണ്.
ഒരു മോണോടൈപ്പിന്റെ കാര്യത്തിലൊഴികെ, നിരവധി പ്രിന്റുകൾ നിർമ്മിക്കാൻ ഒരേ മാട്രിക്സ് തന്നെ ഉപയോഗിക്കാം.
ആൽ‌ബ്രെക്റ്റ് ഡ്യുറർ: മെലാഞ്ചോലിയ I (1541)
ചരിത്രപരമായി, വുഡ്കട്ട്, ലൈൻ കൊത്തുപണി, മുദ്രണം, ലിത്തോഗ്രാഫി , എന്നിവയാണ് പ്രധാന രീതികൾ.
എന്നാൽ ഇന്ന് ആധുനിക ഡിജിറ്റൽ സാങ്കേതികകൾ കൂടി ഇതിൽ ഉൾപ്പെടുന്നു.
സാധാരണയായി, തുണി, കടലാസ് തുടങ്ങിയ മാധ്യമങ്ങളിൽ ആണ് അച്ചടിക്കുന്നത്.
പ്രകാശത്തിന്റെ പ്രവർത്തനത്തിലൂടെ ചിത്രങ്ങൾ നിർമ്മിക്കുന്ന പ്രക്രിയയാണ് ഫോട്ടോഗ്രാഫി .
ഒബ്‌ജക്റ്റുകളിൽ നിന്ന് പ്രതിഫലിപ്പിക്കുന്നതോ പുറപ്പെടുവിക്കുന്നതോ ആയ ലൈറ്റ് പാറ്റേണുകൾ സമയബന്ധിതമായ എക്‌സ്‌പോഷറിലൂടെ ഒരു സെൻസിറ്റീവ് മീഡിയം അല്ലെങ്കിൽ സ്റ്റോറേജ് ചിപ്പിൽ രേഖപ്പെടുത്തുന്നു.
ക്യാമറകൾ ഉപയോഗിച്ചാണ് ഇത്തരത്തിൽ ചിത്രം പകർത്തുന്നത്.
കെട്ടിടങ്ങൾ അല്ലെങ്കിൽ മറ്റേതെങ്കിലും ഘടനകളുടെ ആസൂത്രണം, രൂപകല്പന , നിർമ്മാണം എന്നിവയാണ് വാസ്തുവിദ്യ എന്നറിയപ്പെടുന്നത്.
കെട്ടിടങ്ങളുടെ ഭൌതിക രൂപത്തിലുള്ള വാസ്തുവിദ്യകൾ പലപ്പോഴും സാംസ്കാരിക ചിഹ്നമായും കലാസൃഷ്ടികളായും കാണപ്പെടുന്നു.
ചരിത്രപരമായ നാഗരികതകളെ അവയുടെ നിലനിൽക്കുന്ന വാസ്തുവിദ്യാ നേട്ടങ്ങൾ ഉപയോഗിച്ച് പലപ്പോഴും തിരിച്ചറിയാൻ കഴിയും.
തിരക്കഥയെഴുത്ത്, ഷൂട്ടിംഗ്, റെക്കോർഡിംഗ്, ആനിമേഷൻ അല്ലെങ്കിൽ മറ്റ് പ്രത്യേക ഇഫക്റ്റുകൾ, എഡിറ്റിംഗ്, ശബ്‌ദ, സംഗീത പ്രവർത്തനങ്ങൾ എന്നിങ്ങനെ ഒരുപാട് പ്രയത്നങ്ങളിലൂടെ ഉരുത്തിരിഞഞ് വരുന്ന കലയാണ് സിനിമ.
വാണിജ്യ സിനിമകൾ, ഡോക്യുമെന്ററികൾ, ലഘു സിനിമകൾ എന്നിങ്ങനെ ഒരുപാട് വിഭാഗങ്ങൾ ഇതിലുണ്ട്.
കമ്പ്യൂട്ടർ ആർട്ട് മൗറീഷ്യോ ബൊലോഗ്നിനി, സീൽ‌ഡ് കമ്പ്യൂട്ടറുകൾ‌ ( നൈസ്, 1997).
ഈ ആശയപരമായ ആർട്ട് ഇൻസ്റ്റലേഷൻ കമ്പ്യൂട്ടർ കോഡുകൾ ഉപയോഗിച്ച് ക്രമരഹിതമായ ചിത്രങ്ങളുടെ അനന്തമായ ഒഴുക്ക് സൃഷ്ടിക്കുന്നു, അത് ഒരിക്കലും കാണാനാകില്ല.
വിഷ്വൽ ആർട്ടിസ്റ്റുകൾ പരമ്പരാഗത വിഷ്വൽ ആർട്സ് മീഡിയയിൽ മാത്രമായി ഒതുങ്ങിയിരുന്നില്ല.
1960 കൾ മുതൽ വിഷ്വൽ ആർട്ടുകളിൽ കമ്പ്യൂട്ടറുകൾ ഒരു സാധാരണ ഉപകരണമായി ഉപയോഗിക്കുന്നുണ്ട്.
ഇമേജുകളും ഫോമുകളും പിടിച്ചെടുക്കുകയോ സൃഷ്ടിക്കുകയോ ചെയ്യുക, ആ ചിത്രങ്ങളുടെയും ഫോമുകളുടെയും എഡിറ്റിംഗ് (ഒന്നിലധികം കോമ്പോസിഷനുകൾ പര്യവേക്ഷണം ചെയ്യുന്നത് ഉൾപ്പെടെ), അന്തിമ റെൻഡറിംഗ് അല്ലെങ്കിൽ പ്രിന്റിംഗ് ( 3 ഡി പ്രിന്റിംഗ് ഉൾപ്പെടെ) എന്നിവ ഉപയോഗങ്ങളിൽ ഉൾപ്പെടുന്നു.
ഉൽ‌പാദനത്തിലോ പ്രദർശനത്തിലോ കമ്പ്യൂട്ടറുകൾ‌ ഒരു പങ്കുവഹിച്ച കലകൾ കമ്പ്യൂട്ടർ‌ ആർ‌ട്ട് എന്ന് വിശേഷിപ്പിക്കാം.
അത്തരം കല ഒരു ഇമേജ്, ശബ്‌ദം, ആനിമേഷൻ, വീഡിയോ, സിഡി-റോം, ഡിവിഡി , വീഡിയോ ഗെയിം , വെബ്‌സൈറ്റ് , അൽഗോരിതം , പ്രകടനം അല്ലെങ്കിൽ ഗാലറി ഇൻസ്റ്റലേഷൻ എന്നിവ ആകാം.
പല പരമ്പരാഗത കലകളും ഇപ്പോൾ ഡിജിറ്റൽ സാങ്കേതികവിദ്യകളെ സമന്വയിപ്പിക്കുന്നുണ്ട്.
തൽഫലമായി, പരമ്പരാഗത കലാസൃഷ്ടികളും കമ്പ്യൂട്ടറുകൾ ഉപയോഗിച്ച് സൃഷ്ടിച്ച നവമാധ്യമ സൃഷ്ടികളും തമ്മിലുള്ള വിടവ് കുറഞ്ഞ് വരികയാണ്.
ഉദാഹരണത്തിന്, ഒരു കലാകാരന് പരമ്പരാഗത പെയിന്റിംഗിലേക്ക് അൽഗോരിതം ആർട്ടും മറ്റ് ഡിജിറ്റൽ സാങ്കേതികതകളും സംയോജിപ്പിക്കാം.
തൽഫലമായി, കമ്പ്യൂട്ടർ ആർട്ടിനെ അതിന്റെ അന്തിമ ഉൽപ്പന്നം ഉപയോഗിച്ച് നിർവചിക്കുന്നത് ബുദ്ധിമുട്ടാണ്.
പ്ലാസ്റ്റിക് കലകൾ
ശില്പം അല്ലെങ്കിൽ സെറാമിക്സ് പോലെ, പ്ലാസ്റ്റിക് ആയ മാധ്യമംഉപയോഗിച്ച് സൃഷ്ടിക്കുന്ന കലാരൂപങ്ങളെ വിശേഷിപ്പിക്കുന്ന പദമാണ് പ്ലാസ്റ്റിക് ആർട്സ് .
എല്ലാ വിഷ്വൽ (സാഹിത്യേതര, സംഗീതേതര) കലകളിലും ഈ പദം പ്രയോഗിച്ചുവരുന്നുണ്ട്.
കൊത്തുപണി ചെയ്യാൻ കഴിയുന്ന വസ്തുക്കളായ കല്ല്, മരം എന്നിവയും കോൺക്രീറ്റ് അല്ലെങ്കിൽ ഉരുക്ക് എന്നിവയും ഈ നിർവചനത്തിൽ ഉൾപ്പെടുത്തിയിട്ടുണ്ട്.
ഇതിന് കാരണം ഉചിതമായ ഉപകരണങ്ങൾ ഉപയോഗിച്ച് അത്തരം വസ്തുക്കൾ മോഡുലേഷൻ ചെയ്യാൻ കഴിയും എന്നതിനാൽ ആണ്.
കലയിൽ "പ്ലാസ്റ്റിക്" എന്ന പദം പിയറ്റ് മോൺ‌ഡ്രിയന്റെ ഉപയോഗവുമായും, ഫ്രഞ്ച്, ഇംഗ്ലീഷ് ഭാഷകളിൽ "നിയോപ്ലാസ്റ്റിസിസം" എന്ന് അദ്ദേഹം വിശേഷിപ്പിച്ച ചലനവുമായും തെറ്റിദ്ധരിക്കരുത്.
കഠിനമോ പ്ലാസ്റ്റിക് ആയതോ ആയ വസ്തുക്കളായ കല്ല് ( പാറ അല്ലെങ്കിൽ മാർബിൾ ), കളിമണ്ണ് , ലോഹം , ഗ്ലാസ് അല്ലെങ്കിൽ മരം എന്നിവ ഉപയോഗിച്ച് സൃഷ്ടിക്കുന്ന ത്രിമാന കലാസൃഷ്ടിയാണ് ശിൽപം.
ശില്പങ്ങൾ സൃഷ്ടിക്കുന്നയാളെ ശില്പി എന്ന് വിളിക്കുന്നു.
രൂപകൽപ്പന ചെയ്യാനോ മോഡുലേറ്റ് ചെയ്യാനോ കഴിയുന്ന വസ്തുക്കളുടെ ഉപയോഗം ശില്പത്തിൽ ഉൾപ്പെടുന്നതിനാൽ, ഇത് പ്ലാസ്റ്റിക് കലകളിലൊന്നായി കണക്കാക്കപ്പെടുന്നു.
പൊതു കലയുടെ ഭൂരിഭാഗവും ശില്പമാണ്.
ഒരു പൂന്തോട്ട ക്രമീകരണത്തിൽ ഒന്നിച്ച് നിരവധി ശില്പങ്ങളെ ഒരു ശില്പ തോട്ടം എന്ന് വിളിക്കാം.
ശിൽപികൾ എല്ലായ്പ്പോഴും കൈകൊണ്ട് ശില്പങ്ങൾ നിർമ്മിക്കുന്നില്ല.
ഇരുപതാം നൂറ്റാണ്ടിൽ വർദ്ധിച്ചുവരുന്ന സാങ്കേതികവിദ്യയും സാങ്കേതിക വൈദഗ്ധ്യത്തെക്കാൾ ആശയപരമായ കലയുടെ ജനപ്രീതിയും ഉപയോഗിച്ച് കൂടുതൽ ശില്പികൾ അവരുടെ കലാസൃഷ്ടികൾ നിർമ്മിക്കാൻ ആർട്ട് ഫാബ്രിക്കേറ്റർമാരുടെ അടുത്തേക്ക് തിരിഞ്ഞു.
സിമൻറ്, മെറ്റൽ, പ്ലാസ്റ്റിക് തുടങ്ങിയ വസ്തുക്കളിൽ നിന്ന് കൈകൊണ്ട് സൃഷ്ടിക്കാൻ കഴിയാത്തവിധം വലുതും സങ്കീർണ്ണവുമായ ശില്പങ്ങൾ സൃഷ്ടിക്കാൻ ഇത് ശിൽപികളെ അനുവദിക്കുന്നു.
3-ഡി പ്രിന്റിംഗ് സാങ്കേതികവിദ്യ ഉപയോഗിച്ചും ശിൽപങ്ങൾ നിർമ്മിക്കാം.
ഇതും കാണുക കലാസാമഗ്രികൾ അസെമിക് എഴുത്ത് കൊളാഷ് ക്രൌഡ് സോഴ്സിങ് ക്രിയേറ്റീവ് വർക്ക് ഡീകൊളാഷ് പരിസ്തിതി കല ഫൌണ്ട് ഒബ്ജക്റ്റ് ഗ്രാഫിറ്റി കലയുടെ ചരിത്രം ഇല്ലസ്ട്രേഷൻ ഇൻസ്റ്റലേഷൻ കല സംവേദനാത്മക കല ലാൻഡ്സ്കേപ്പ് കല ഗണിതവും കലയും മിക്സഡ് മീഡിയ ഛായാചിത്രം പ്രോസസ് ആർട്ട് റെക്കോഡിങ് മീഡിയം സ്കെച്ച് ശബ്ദ കല വീഡിയോ ആർട്ട് ദൃശ്യ കലയും തിയോസഫിയും പരാമർശങ്ങൾ ഗ്രന്ഥസൂചിക ബാർൺസ്, എസി, ദി ആർട്ട് ഇൻ പെയിന്റിംഗ് , 3rd ed.
, 1937, ഹാർ‌കോർട്ട്, ബ്രേസ് വേൾഡ്, Inc., NY.
ബുകുമിറോവിക്, ഡി. (1998).
മാഗ മഗാസിനോവിച്ച് .
ബിബ്ലിയോടെക്ക ഫാറ്റൽ‌നെ srpkinje knj.
ബിയോഗ്രാഡ്: നരോദ്‌ന knj.
ഫസെൻഡ, എംജെ (1997).
ചിത്രങ്ങളുടെയും ആശയങ്ങളുടെ ആവിഷ്കാരത്തിന്റെയും ഇടയിൽ: പോള മസാനോയുടെ നൃത്തത്തിലെ പ്ലാസ്റ്റിക് കലകളും സാഹിത്യവും .
np ജെറോൺ, സി. (2000).
എൻസിക്ലോപീഡിയ ഡി ലാസ് ആർട്സ് പ്ലസ്റ്റിക്കാസ് ഡൊമിനിക്കാനാസ്: 1844-2000 .
നാലാമത്തെ പതിപ്പ്.
ഡൊമിനിക്കൻ റിപ്പബ്ലിക് sn ഒലിവർ ഗ്രൌ (എഡി.): മീഡിയ ആർട്ട് ഹിസ്റ്ററീസ് .
എം‌ഐ‌ടി-പ്രസ്സ്, കേംബ്രിഡ്ജ് 2007.
റുഡോൾഫ് ആർ‌ൻ‌ഹൈം, ബാർബറ സ്റ്റാഫോർഡ്, സീൻ ക്യൂബിറ്റ്, ഡബ്ല്യുജെടി മിച്ചൽ, ലെവ് മനോവിച്ച്, ക്രിസ്റ്റ്യൻ പോൾ, പീറ്റർ വീബെൽ റിസെൻഷൻ Archived 2011-09-28 at the Wayback Machine .
ലാബൻ, ആർ‌വി (1976).
ചലനത്തിന്റെ ഭാഷ: കൊറിയറ്റിക്സിലേക്കുള്ള ഒരു ഗൈഡ്ബുക്ക് .
ബോസ്റ്റൺ ലാ ഫാർജ്, ഒ. (1930).
പ്ലാസ്റ്റിക് പ്രാർത്ഥനകൾ: തെക്കുപടിഞ്ഞാറൻ ഇന്ത്യക്കാരുടെ നൃത്തങ്ങൾ .
np റെസ്റ്റാനി, പി. (1974).
കലയിലെ പ്ലാസ്റ്റിക് .
പാരീസ്, ന്യൂയോർക്ക്: np പെൻ‌സിൽ‌വാനിയ സർവകലാശാല.
പ്ലാസ്റ്റിക്കുകളും പുതിയ കലയും .
ഫിലാഡൽഫിയ: ഫാൽക്കൺ പ്രൊഫ. പുറം കണ്ണികൾ ആർട്ട്‌ലെക്സ് - വിഷ്വൽ ആർട്ട് പദങ്ങളുടെ ഓൺലൈൻ നിഘണ്ടു.
ആർട്ടിസ്റ്റുകൾക്കായുള്ള കലണ്ടർ - വിഷ്വൽ ആർട്ട് ഫെസ്റ്റിവലുകളുടെ കലണ്ടർ.
കലാ ചരിത്രം മെട്രോപൊളിറ്റൻ മ്യൂസിയം ഓഫ് ആർട്ടിന്റെ ടൈംലൈൻ .
ദൃക്‌സാക്ഷി (ചലച്ചിത്രം)
സ്വപ്ന ഫിലിംസിന്റെ ബാനറിൽ സി.ജെ. ബേബി നിർമിച്ച മലയാളചലച്ചിത്രമാണ് ദൃക്സാക്ഷി .
വിതരണം രാജശ്രീ പിക്ചേഴ്സ് നടത്തിയ ഈ ചിത്രം 1973 ഒക്ടോബർ 12-ന് പ്രദർശനം തുടങ്ങി.
അഭിനേതാക്കൾ അടൂർ ഭാസി പ്രേമ ടി.എസ്. മുത്തയ്യ അശോകൻ കെ.പി. ഉമ്മർ ഖദീജ കൊട്ടാരക്കര ശ്രീധരൻ നായർ എൻ. ഗോവിന്ദൻകുട്ടി റാണി ചന്ദ്ര സുജാത വിൻസെന്റ് പിന്നണിഗായകർ കെ.ജെ. യേശുദാസ് എസ്. ജാനകി അണിയറയിൽ സംവിധാനം - പി ജി വാസുദേവൻ‌ നിർമ്മാണം - സി ജെ ബേബി ബാനർ - സ്വപ്ന ഫിലിംസ് കഥ, തിരക്കഥ, സംഭാഷണം - കെ ടി മുഹമ്മദ് ഗാനരചന - ശ്രീകുമാരൻ തമ്പി സംഗീതം - വി ദക്ഷിണാമൂർത്തി വിതരണം - രാജശ്രീ പിക്ചേഴ്സ് ചിത്രസംയോജനം - ജി ഡി ജോഷി കലാസംവിധാനം - കെ. ബാലൻ ഗാനങ്ങൾ ഗാനരചന - ശ്രീകുമാരൻ തമ്പി സംഗീതം - വി. ദക്ഷിണാമൂർത്തി ക്ര.
ഗാനം ആലാപനം 1 ഒരിക്കൽ മാത്രം കെ ജെ യേശുദാസ് 2 ചൈത്രയാമിനീ കെ ജെ യേശുദാസ് 3 ഓടക്കുഴൽ വിളി മേളം കേട്ടാൽ എസ് ജാനകി 4 ഒരു ചുംബനം എസ് ജാനകി അവലംബം പുറത്തേക്കുള്ള കണ്ണികൾ ഇന്റെർനെറ്റ് മുവി ഡേറ്റാബേസിൽ നിന്ന് ദൃക്സാക്ഷി
ദൃഗ്‌ഭ്രംശം ഇംഗ്ലീഷ് വിലാസം https://ml.wikipedia.org/wiki/Stellar_parallax വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഒരു വസ്തുവിനെ രണ്ട് വ്യത്യസ്ത സ്ഥലങ്ങളിൽ നിന്ന് വീക്ഷിക്കുമ്പോൾ ആ വസ്തുവിന് സ്ഥാനമാറ്റം ഉണ്ടാകുന്നതായി നിരീക്ഷകന് അനുഭവപ്പെടുന്നു.
ഇതാണ് ദൃഗ്‌ഭ്രംശം (Parallax) എന്ന് പറയുന്നത്.
ദൃഷ്ടിക്കുണ്ടാവുന്ന ഭ്രംശം എന്നാണ് വാക്കിന്റെ അർത്ഥം.
ജ്യോതിശാസ്ത്രത്തിൽ നക്ഷത്രങ്ങളുടേയും മറ്റു ഖഗോളവസ്തുക്കളൂടേയ്യും കാര്യത്തിലാണ് ഈ പദം കൂടുതലായും ഉപയോഗിക്കുന്നത്.
നക്ഷത്രങ്ങളുടെ കാര്യത്തിൽ ഇതിനെ നക്ഷത്രദൃഗ്‌ഭ്രംശം (Stellar parallax) എന്ന് പറയുന്നു.
ജ്യോതിശാസ്ത്രജ്ഞർ ഈ ലളിതമായ പ്രതിഭാസമുപയോഗിച്ച് നക്ഷത്രങ്ങളിലേക്കും മറ്റുമുള്ള ദൂരം അളക്കുന്നു.
ഈ മാർഗ്ഗപ്രകാരം വസ്തുവിലേക്കുള്ള ദൂരം അളക്കുമ്പോൾ രണ്ട് നിരീക്ഷണ സ്ഥാനവും തമ്മിലുള്ള ദൂരം എത്രയധികം കൂടുന്നുവോ കൃത്യതയും അത്ര അധികം കൂടും.
ഭൂമിയിൽ നിന്ന് നിരീക്ഷിക്കുമ്പോൾ ഏറ്റവും അധികം ദൂരത്തു കിട്ടാവുന്ന രണ്ട് നിരീക്ഷണ സ്ഥാനങ്ങൾ സൂര്യനു ചുറ്റുമുള്ള ഭൂമിയുടെ ഭ്രമണ പാതയിൽ 6 മാസത്തിന്റെ ഇടവേളയിൽ വരുന്ന രണ്ട് സ്ഥാനങ്ങൾ ആണ്.
ഈ രണ്ട് സ്ഥാനങ്ങളിൽ നിന്ന് നിരീക്ഷിക്കുമ്പോൾ ചില സമീപനക്ഷത്രങ്ങൾ, അതിവിദൂരതയിൽ ഉള്ള നക്ഷത്രങ്ങളെ പശ്ചാത്തലമാക്കി അങ്ങോട്ടും ഇങ്ങോട്ടും നീങ്ങുന്നതായി അനുഭവപ്പെടുന്നു ഇതിനാണ് നക്ഷത്രദൃഗ്‌ഭ്രംശം അഥവാ Stellar Parallax എന്നു പറയുന്നത്.
ദൃഗ്ഭ്രംശത്തെക്കുറിച്ച് മനസ്സിലാക്കാൻ ലളിതമായ ഒരു പരീക്ഷണമുണ്ട്.
കൈ നീട്ടി തള്ള വിരൽ മുഖത്തിനു നേരെ പിടിച്ച് ഇടത്തേ കണ്ണ് അടച്ച് തള്ളവിരലിനെ കുറച്ചുദൂരെയുള്ള വസ്തുക്കളെ പശ്ചാത്തലമാക്കി നോക്കുക.
തുടർന്ന് ഇടത്തേ കണ്ണ് തുറന്ന് വലത്തേ കണ്ണ് അടച്ചും ഇതാവർത്തിക്കുക.
രണ്ടു കണ്ണുകളും മാറി മാറീ അടച്ചു തുറന്ന് ഈ പ്രവർത്തനം വേഗത്തിൽ ചെയ്താൽ തള്ളവിരൽ ഇടത്തോട്ടും വലത്തോട്ടുമായി ചലിക്കുന്നതായി അനുഭവപ്പെടും.
ഈ പ്രതിഭാസത്തിനാണ് ദൃഗ്‌ഭ്രംശം (Parallax) എന്നു പറയുന്നത്.
ഇവിടെ, രണ്ടു കണ്ണിന്റേയും ഇടയിൽ ഉള്ള ദൂരവും തള്ള വിരൽ കണ്ണുകളിൽ ചെലുത്തുന്ന കോണീയ അളവും അറിയാമെങ്കിൽ കണ്ണുകളിൽ നിന്ന് തള്ളവിരലിലേക്കുള്ള ദൂരം കൃത്യമായി കണ്ടുപിടിക്കാം.
വലതുവശത്തുള്ള ചിത്രം ശ്രദ്ധിക്കുക.
കണ്ണുകൾക്കിടയിലുള്ള ദൂരം b-യും, വസ്തുവിലേക്കുള്ള (ഇവിടെ തള്ള വിരൽ) ദൂരം d-യും മാറി മാറി കണ്ണടച്ച് തുറന്നത് മൂലം ഉണ്ടായ ദൃഗ്‌ഭ്രംശം ഉണ്ടാക്കിയ കോണീയ അളവ് p-യുമാണെങ്കിൽ, ഈ മൂന്ന് പരിമാണങ്ങളും ത്രികോണമിതിയിലെ tangent മായി താഴെ കാണുന്ന സമവാക്യ പ്രകാരം ബന്ധപ്പെട്ടിരിക്കുന്നു.
tan ⁡ ( p 2 ) = b 2 d {\displaystyle \tan \left({\frac {p}{2}}\right)={\frac {\frac {b}{2}}{d}}}
ഇതു പുനഃ‍ക്രമീകരിച്ച് എഴുതിയാൽ d-യുടെ മൂല്യം കണക്കാക്കാനുള്ള സമവാക്യം കിട്ടുന്നു.
d = ( b 2 ) tan ⁡ ( p 2 ) {\displaystyle d=\left({\frac {b}{2}}\right)\tan \left({\frac {p}{2}}\right)} നക്ഷത്രദൃഗ്‌ഭ്രംശം
1 സൗരദൂരം (1 AU) അകലെയുള്ള രണ്ട് ബിന്ദുക്കളിൽ നിന്ന് നോക്കുമ്പോൾ നമുക്ക് കിട്ടുന്ന ദൃഗ്ഭ്രംശകോൺ (parallax angle) ആണ് ജ്യോതിശാസ്ത്രത്തിലെ ഔദ്യോഗിക ദൃഗ്‌ഭ്രംശകോൺ.
പക്ഷെ കൃത്യതയ്ക്കു വേണ്ടി 2 AU ദൂരത്തുനിന്നുള്ള രണ്ട് ബിന്ദുക്കളിൽ നിന്ന് ദൃഗ്‌ഭ്രംശകോൺ അളന്ന് അതിന്റെ പകുതി എടുക്കുന്നു.
ചിത്രങ്ങൾ കാണുക.
A എന്ന ബിന്ദു ഭൂമിയുടെ സൂര്യനു ചുറ്റുമുള്ള പാതയിലെ ജനുവരി മാസത്തെ സ്ഥാനം സൂചിപ്പിക്കുന്നു.
Bഎന്ന ബിന്ദു ജുലൈ മാസത്തെ ഭൂമിയുടെ സ്ഥാനത്തേയും സൂചിപ്പിക്കുന്നു.
ഈ രണ്ട് ബിന്ദുക്കളിൽ നിന്ന് ആറ് മാസത്തെ ഇടവേളയിൽ C എന്ന സമീപ നക്ഷത്രത്തെ നിരീക്ഷിക്കുന്നു എന്നിരിക്കട്ടെ.
പശ്ചാത്തല നക്ഷത്രങ്ങൾ എന്നു കാണിച്ചിരിക്കുന്ന നക്ഷത്രങ്ങൾ C എന്ന നക്ഷത്രത്തിൽ നിന്ന് വളരെയധികം ദൂരത്തുള്ളവ ആണ്.
A എന്ന ബിന്ദുവിൽ നിന്ന് C യെ നിരീക്ഷിക്കുമ്പോൾ അതിനെ D എന്ന ഭാഗത്തുള്ള പശ്ചാത്തല നക്ഷത്രങ്ങളോടൊപ്പം കാണുന്നു.
B എന്ന ബിന്ദുവിൽ നിന്ന് നിരീക്ഷിക്കുമ്പോൾ E എന്ന ഭാഗത്തുള്ള പശ്ചാത്തല നക്ഷത്രങ്ങളോടൊപ്പവും.
ഇങ്ങനെ ഭൂമിയുടെ സ്ഥാനം മാറുന്നതിനനുസരിച്ച് (അതായത് നിരീക്ഷകന്റെ സ്ഥാനം) ഒരു സമീപ നക്ഷത്രത്തിന്റെ സ്ഥാനത്തിനു വരുന്ന ആപേക്ഷികമായ മാറ്റത്തെയാണ് നക്ഷത്ര ദൃഗ്‌ഭ്രംശം (Stellar parallax) എന്നു പറയുന്നത്.
C എന്ന നക്ഷത്രം ഭൂമിയുടെ രണ്ട് സ്ഥാനത്തിനും മേൽ ചെലുത്തുന്ന കോണീയ അളവിനെ parallax angle (ദൃഗ്‌ഭ്രംശം കോൺ) എന്നു പറയുന്നു.
മുകളിൽ വിവരിച്ചതിന്റെ ഒരു ഫോട്ടോ എടുക്കുക ആണെങ്കിൽ അത് ഏകദേശം താഴെ കാണുന്ന മാതിരി ഇരിക്കും.
(ഈ ചിത്രം കുറച്ച് പെരുപ്പിച്ച് വരച്ചതാണ്. ശരിക്കും ഇത്ര മാറ്റം വരില്ല).
ജനുവരി മാസത്തിൽ കാണുന്ന D എന്ന ഭാഗത്തു നിന്ന് നമ്മൾ നിരീക്ഷിക്കുന്ന നക്ഷത്രം ജുലൈ മാസത്തിൽ Eഎന്ന ഭാഗത്തേക്ക് മാറിയിക്കുന്നു.
ഈ മാറ്റം എത്രയാണോ അതാണ് പാരലാക്സ് കോൺ.
നക്ഷത്രത്തിലേത്തിലേക്കുള്ള ദൂരം കൂടുംതോറും ദൃഗ്‌ഭ്രംശകോൺ കുറഞ്ഞു വരും.
താഴെയുള്ള ചിത്രങ്ങൾ ശ്രദ്ധിക്കൂ.
ഒന്നാമത്തെ ചിത്രത്തിൽ നക്ഷത്രം അടുത്തായതു കൊണ്ട് ദിഗ്‌ഭ്രംശകോൺ കൂടുതൽ ആണെന്ന് കാണാം.
രണ്ടാമത്തെ ചിത്രത്തിൽ നക്ഷത്രം കുറച്ചുകൂടി അകലെയായതുകൊണ്ട് ദൃഗ്‌ഭ്രംശകോൺ കുറവാണെന്ന് കാണാം.
അതായത് നക്ഷത്രത്തിലേക്കുള്ള ദൂരം കൂടും തോറും ദൃഗ്‌ഭ്രംശ കോൺ കുറഞ്ഞു വരുന്നു.
മറ്റൊരു വിധത്തിൽ പറഞ്ഞാൽ നമ്മുടെ സമീപത്തുള്ള നക്ഷത്രങ്ങളുടെ ദൃഗ്‌ഭ്രംശകോൺ അളക്കാനും അതു വഴി നക്ഷത്രത്തിലേക്കുള്ള ദൂരവും കാണാൻ ഈ പ്രതിഭാസം കൊണ്ട് കഴിയൂ.
നക്ഷത്രങ്ങൾ വളരെയധികം അകലെയായത് കൊണ്ട് അവ ഉണ്ടാക്കുന്ന ദൃഗ്‌ഭ്രംശകോണും വളരെ ചെറുതായിരിക്കും.
നഗ്ന നേത്രം കൊണ്ട് നമുക്ക് ദൃഗ്‌ഭ്രംശകോൺ അളക്കാനേ പറ്റില്ല.
അതുകൊണ്ടാണ് നമ്മുടെ പൂർവ്വികർക്ക് ദൃഗ്‌ഭ്രംശം എന്ന ഈ പ്രതിഭാസം അറിയാമായിരുന്നിട്ടും നക്ഷത്രങ്ങളിലേക്കുള്ള ദൂരം ഇത് ഉപയോഗിച്ച് നിർണ്ണയിക്കാൻ കഴിയാതെ പോയത്.
പക്ഷെ ശക്തിയേറിയ ദൂരദർശിനിയുടെ സഹായത്തോടെ നമ്മൾക്ക് ദൃഗ്‌ഭ്രംശ കോൺ കൃത്യതയോടെ അളക്കാം.
ദൃഗ്‌‌ഭ്രംശ കോൺ അളക്കുന്ന വിധം
ഭൂമിയിൽ നിന്ന് സൂര്യനിലേക്കുള്ള ദൂരം 1 AU (ഒരു സൗരദൂരം ) ആണല്ലോ?
അപ്പോൾ 6 മാസത്തെ ഇടവേളയിൽ രണ്ട് നിരീക്ഷണ സ്ഥാനങ്ങൾ തമ്മിലുള്ള ദൂരം 2 AU ആയിരിക്കും.
ഇങ്ങനെ രണ്ട് സ്ഥാനത്ത് നിന്ന് അളന്നപ്പോൾ നമുക്ക് കിട്ടിയ പാരലാക്സ് കോൺ 2p എന്നിരിക്കട്ടെ.
ഇനി നമ്മൾക്ക് നക്ഷത്രത്തിലേക്കുള്ള ദൂരം d = 1/p എന്ന സമവാക്യം ഉപയോഗിച്ചു (ഈ സമവാക്യത്തിന്റെ നിദ്ധാരണം അറിയാൻ താഴെയുള്ള അനുബന്ധം നോക്കൂ.) കണ്ടു പിടിക്കാൻ പറ്റും.
ഇവിടെ ദൃഗ്‌ഭ്രംശ കോൺ p എന്നത് ആർക്ക് സെക്കന്റ് ഏകകത്തിൽ ആയിരിക്കണം.
ഈ സമവാക്യം നിർദ്ധാരണം ചെയ്താൽ നമുക്ക് കിട്ടുന്ന ദൂരത്തിന്റെ ഏകകം പാർസെക്കിൽ ആയിരിക്കും.
അതായത് ഒരു നക്ഷത്രത്തിന്റെ ദിഗ്‌ഭ്രംശ കോൺ ആർക്ക് സെക്കന്റ് കണക്കിൽ അറിയാമെങ്കിൽ അതിന്റെ inverse കണ്ടാൽ നക്ഷത്രത്തിലേക്കുള്ള ദൂരം പാർസെക്ക് കണക്കിൽ കിട്ടും.
ആദ്യമായി പാരലാക്സ് കോൺ അളന്നത് 61 Cygni എന്ന നക്ഷത്രത്തിനാണ്.
1838-ൽ Friedrich Bessel എന്ന ജ്യോതിശാസ്ത്രജ്ഞനാണ് ഈ നക്ഷത്രത്തിന്റെ പാരലാക്സ് കോൺ അളന്നത്.
അദ്ദേഹത്തിന് കിട്ടിയ മൂല്യം 0.30 ആർക്ക് സെക്കന്റ് എന്നാണ്.
അതിന്റെ അർത്ഥം അത് 1/p=1/0.30 = 3.3 പാർസെക് ദൂരത്താണ് എന്നാണല്ലോ.
പാരലാക്സ് ഉപയോഗിച്ച് നമ്മളോട് അടുത്ത നക്ഷത്രങ്ങളിലേക്കുള്ള ദൂരം മാത്രമേ അളക്കാൻ പറ്റുകയുള്ളൂ.
കാരണം നമ്മളോട് അടുത്ത നക്ഷത്രങ്ങളുടെ പാരലാക്സ് കോൺ തന്നെ വളരെ ചെറുതാണ്.
നമ്മളോട് ഏറ്റവും അടുത്ത നക്ഷത്രമായ പ്രോക്സിമ സെന്റോറിക്കാണ് ഏറ്റവും അധികം പാരലാക്സ് കോൺ ഉള്ളത്.
പക്ഷെ അത് തന്നെ 0.772 ആർക്ക് സെക്കന്റ് മാത്രമേ ഉള്ളൂ.